**INNKALLING TIL**

**ÅRSMØTE I ØSTLANDSK LÆRERSTEVNE**

**5. NOVEMBER 2022**

**Sted: OsloMet, Studenhuset, Rom D 112**

**Tid: Lørdag 5. november kl. 17.00**

**Saksliste**

1. **Valg av møteleder, referent og protokollunderskrivere**
2. **Godkjenning av saksliste**
3. **Godkjenning av Årsberetning**
4. **Informasjon om regnskap 2022**
5. **Valg**
6. **Eventuelt**

**Oslo, den 17.10.2022**

**Anne Bergum**

**leder**

**Vedtekter**

**§ 1** MÅLSETTING  
Formålet med Østlandsk lærerstevne er å samle skolefolk, barnehagepersonell og andre interesserte til kurs, orienteringer og drøftinger av aktuelle skole- og utdanningsspørsmål.

**§ 2** PROGRAM M.V.  
Styret skal legge opp et allsidig program for hvert stevne. Programmet skal tilgodese interesser og behov hos brede grupper. Organisasjonsmessige spørsmål skal holdes utenfor programmet. Stevnet bør omfatte en utstilling av læremidler og undervisningsutstyr.

**§3** STYRET  
Stevnet ledes av et styre som består av leder, nestleder og inntil **ti** medlemmer. Styret velges på årsmøtet etter innstilling fra en valgkomite (jfr.§5). Dersom mer enn to styremedlemmer går ut av styret i perioden, avgjør styret selv om suppleanter skal tiltre styret fram til neste valg. Styremedlemmene velges for to år. Ved gjenvalg velges styremedlemmene for ett år av gangen. Styremedlemmer kan ikke holde kurs på stevnet.

Styret skal

* iverksette årsmøtets bestemmelser.
* arbeide for å arrangere årlige stevner (jamfør §1).
* oppnevne etter behov komiteer/utvalg/personer for spesielle oppgaver og utarbeide instruks for dem.
* administrere og føre nødvendig kontroll med Østlandsk lærerstevnets økonomi i henhold til enhver tid gjeldende instrukser og bestemmelser.
* representere Østlandsk lærerstevne utad.

**§ 4** STYRETS HONORAR  
Leder mottar et honorar pr. år. Honorarets størrelse avgjøres av årsmøtet. Styremedlemmer mottar ikke honorar for sine verv.

**§5** VALGKOMITÉ  
Styret oppnevner valgkomité på første styremøte i januar.

**§6** ÅRSMØTE  
Årsmøte avholdes til vanlig årlig. Dette kunngjøres på hjemmesiden. På hvert årsmøte skal styret legge fram en årsmelding. Dessuten skal sekretæren avgi rapport om regnskapet. Alle som møter på årsmøtet har stemmerett.

**§ 7** SEKRETÆR  
Styret kan tilsette sekretær for ett år av gangen. For sekretæren gjelder egen instruks som fastsettes av styret.

**§8** OPPLØSNING  
Vedtak om oppløsning skal fattes av årsmøtet. Den eventuelle kapital institusjonen eier skal avsettes til et fond. Fondet skal komme tilsatte i barnehager og skoler på Østlandet til gode i form av stipend som deles ut etter søknad. Til å forvalte fondet oppnevner årsmøtet et fondsstyre med fem medlemmer. Fondsstyret skal søke å finne grunnlag for å gjenoppta driften. For at forslag om oppløsning skal kunne behandles, må årsmøtet være innkalt gjennom offentlig kunngjøring, der forslaget er referert.